EkBass/fiwiki-20250220-pages-articles huggingface dataset:
Chanteuges

Chanteuges on kunta Ranskassa Haute-Loiren departementissa Auvergne-Rhône- Alpesin alueella. Chanteuges sijaitsee Allier-joen varrella, ja siellä sijaitsee Euroopan suurin lohenviljelytila. Viljelyn lisäksi toimintaa pyörittävä Kansallinen villilohen konservatorio (Conservatoire national du saumon sauvage) pyrkii säilyttämään Loire- ja Allier-jokien villilohikannan.Tour de France 2017 ==Lähteet== ==Aiheesta muualla== *Conservatoire national du saumon sauvage Luokka:Haute-Loiren kunnat
Robert Newton

Robert Newton (1. kesäkuuta 1905 Shaftesbury, Dorset, Englanti – 25. maaliskuuta 1956 Beverly Hills, Kalifornia, Yhdysvallat) oli brittiläinen teatteri- ja elokuvanäyttelijä. Newton oli suosittu näyttelijä sekä teatterissa että valkokankaalla parin vuosikymmenen ajan. Hän aloitti uransa teatterissa, ja hänen elokuvauransa alkoi vuonna 1937, jolloin hänet nähtiin Kuningatar Elisabet -elokuvassa yhdessä maamiehensä, näyttelijä Laurence Olivierin kanssa. Vuonna 1939 hän teki sivuosasuorituksen Alfred Hitchcockin elokuvassa Jamaica Innin rannikkorosvot (1939), ja hänet nähtiin myöhemmin mm. elokuvissa Oliver Twist (1948), Salainen aarresaari (1950) ja Maailman ympäri 80 päivässä (1956). Newtonin tunnetuin roolisuoritus oli merirosvo 'Pitkä John' Silverin osa elokuvissa Salainen aarresaari (1950) ja Pitkä John Silver (1954). Vuonna 1953 hänet nähtiin Richard Burtonin ja James Masonin ohella elokuvassa Erämaan rotat. Menestyksekkäästä urastaan huolimatta Newtonin uraa varjosti hänen vaikea alkoholiongelmansa, minkä vuoksi hän menehtyi vain 50-vuotiaana. Newton toimi eräänlaisena roolimallina näyttelijä Oliver Reedille ja etenkin rumpali Keith Moonille. == Valikoitu filmografia == * Kuningatar Elisabet (1937) * Vakoilukeskus Tukholma (1937) * Jamaica Innin rannikkorosvot (1939) * 21 Days (1940) * Majuri Barbara (1941) * Onnelliset vuodet (1944) * Henrik V (1944) * Night Boat to Dublin (1946) * Neljän tuulen talo (1947) * Oliver Twist (1948) * Suutele veri käsistäni (1948) * Salainen aarresaari (1950) * Merirosvo Mustaparta (1952) * Erämaan rotat (1953) * Paluuta ei ole (1954) * Pitkä John Silver (1954) * Etelämeren seikkailija (1954) * Maailman ympäri 80 päivässä (1956) == Aiheesta muualla == * Luokka:Englantilaiset näyttelijät Luokka:Vuonna 1905 syntyneet Luokka:Vuonna 1956 kuolleet
Polignac (Haute-Loire)

Polignac on kunta Ranskassa Haute-Loiren departementissa Auvergne-Rhône- Alpesin alueella. Kunta on saanut nimensä Polignacn suvusta, joiden linnoitus Château de Polignac hallitsee maisemaa vulkaanisen kukkulan laella. Linnoitus on innoittanut ja houkutellut kuuluisia kävijöitä. Kirjailija George Sand sijoitti kohtauksia linnaan romaanissaan Marquis de Villemerin. Kirjailija ja historioitsija Prosper Mérimée alkoi työssään luetteloida Ranskan historiallisia monumentteja, ja Polignacin linna oli listan ensimmäisiä vuonna 1840.Tour de France 2017 ==Lähteet== ==Aiheesta muualla== Luokka:Haute-Loiren kunnat
Ashburysin rautatieasema

Ashburysin rautatieasema on rautatieasema Manchesterin Openshaw’ssa. Se sijaitsee Glossop Linen varrella keskustan itäpuolella. Se on aiemmin tunnettu nimillä Ashbury’s, Ashbury’s for Openshaw ja Ashbury’s for Belle Vue. Asema avattiin heinäkuussa 1855. Sitä käytti 90 950 matkustajaa kaudella 2017–2018. == Lähteet == * === Viitteet === Luokka:Suur-Manchesterin rautatieliikennepaikat Luokka:Manchesterin rakennukset ja rakennelmat
CGI

CGI voi tarkoittaa jotain seuraavista: * Common Gateway Interface, palvelinohjelmisto verkkosovelluksiin * Computer-generated imagery, tietokoneohjelmistolla tuotettua grafiikkaa * CGI, IT-alan yritys ** CGI Suomi, suomalainen tytäryhtiö * Clinton Global Initiative, konferenssi * Cell Global Identity, tunniste mobiiliverkoissa * RusAir, lentoyhtiö, jonka ICAO- tunniste on CGI
Klassekampen

Klassekampen on norjalainen sanomalehti, joka ilmestyy koko maassa. Se on perustettu 1969. Se oli kuukausilehti 1969–1972 ja viikkolehti 1973–1975, minkä jälkeen se ilmestyi vuonna 1976 kaksi kertaa viikossa. Päivälehdeksi se muuttui 1. huhtikuuta 1977. Klassekampen omistajia ovat ammattiliitot, kuten Fagforbundet, OktoPax ja Industri Energi, sekä puolue Rødt ja Klassekampens Venner. ==Vastaavat päätoimittajat== *Anders M. Andersen 1969 *Anders M. Andersen ja Finn Aasheim 1969 *Finn Aasheim 1969 *Sigurd Allern ja Finn Aasheim 1969–1970 *Sigurd Allern 1970–1972 *Finn Sjue 1973–1977 *Egil Fossum 1977–1978 *Egil Fossum ja Sigurd Allern 1978–1979 *Sigurd Allern 1979–1995 *Paul Bjerke 1995–1997 *Jon Michelet 1997–2002 *Bjørgulv Braanen 2002–2018 *Mari Skurdal 2018-2018-09-01. Klassekampen. S. 55. "ANSVARLIG REDAKTØR Mari Skurdal" ==Levikki== * 1980: 7 219 * 1981: 7 633 * 1982: 7 685 * 1983: 7 920 * 1984: 8 008 * 1985: 7 780 * 1986: 8 020 * 1987: 8 110 * 1988: 8 185 * 1989: 8 449 * 1990: 8 206 * 1991: 9 232 * 1992: 10 042 * 1993: 9 692 * 1994: 9 822 * 1995: 9 103 * 1996: 7 796 * 1997: 8 087 * 1998: 6 506 * 1999: 6 477 * 2000: 6 557 * 2001: 6 648 * 2002: 6 929 * 2003: 7 178 * 2004: 7 512 * 2005: 8 759 * 2006: 10 109 * 2007: 11 386 * 2008: 12 109 * 2009: 13 265 * 2010: 14 390 * 2011: 15 390 * 2012: 16 353 * 2013: 17 648 * 2014: 19 253 * 2015: 21 648 * 2016: 23 414 {| border=0 cellpadding=2 cellspacing=0 align=center Vahvistetut nettolevikkitiedot 1980-2016 (punainen: paperilehti, pinkki: digilehti) ==Lähteet== ==Aiheesta muualla== * Klassekampenin verkkosivu Luokka:Norjalaiset sanomalehdet
Cray-2

Cray-2 on Crayn valmistama supertietokone, joka julkaistiin vuonna 1985. Tietokone oli seuraaja Cray X-MP-tietokoneelle. Tietokoneen piirit olivat aiempaa tiuhempaan pakattuja, josta johtuen ilmajäähdytys ja freoni eivät sopineet jäähdytykseen. Ratkaisuna tietokoneen komponentit suljettiin Fluorinert-nimiseen nesteeseen, jonka jäähdytys tapahtui erillisessä "vesiputous"-yksikössä. Tietokoneessa pystyi ajamaan UniCOS-nimistä Unix System V -pohjaista käyttöjärjestelmää. == Lähteet == == Aiheesta muualla == * Dokumentaatiota bitsavers.org-palvelussa Luokka:Supertietokoneet Luokka:Crayn tietokoneet Luokka:Vuoden 1985 tietokoneet
Magnus Alopaeus

Magnus Alopaeus -nimisiä henkilöitä ovat olleet: * Magnus Jacob Alopaeus (1743–1818), Porvoon piispa ja valtiopäivämies * Magnus Alopaeus (1748–1822), suomalais-venäläinen diplomaatti ja todellinen salaneuvos * Magnus Alopaeus (1775–1843), suomalainen tuomiorovasti, historiantutkija, valtiopäivämies ja professori * Magnus Erik Alopaeus (1806–1874), suomalainen lääninrovasti ja valtiopäivämies.
Jouko Lehmuskallio

Jouko Antero Lehmuskallio (s. 25. kesäkuuta 1946) on suomalainen elokuvaohjaaja, elokuvaaja ja valokuvaaja, joka on tehnyt etenkin luontoaiheisia dokumenttielokuvia ja musiikkiaiheisia lyhytelokuvia. Uransa alussa 1960- ja 1970-luvulla hän toimi elokuvien äänittäjänä. Hänen ainoa pitkän näytelmäelokuvan ohjaustyönsä on musiikkiesityksiä ja mykkäkomediaa yhdistävä Rokki Diggari vuodelta 1981. Vuonna 2012 Jouko ja Eija Lehmuskallio saivat tiedonjulkistamisen valtionpalkinnon tekemästään LuontoPortti- verkkopalvelusta.Leppänen, Marko: Cadillacilla luontoon. Helsingin Sanomat 13.6.2014, s. B 14. Vain tilaajille.Tiedonjulkistamispalkinto Ylen Hulluuden historialle, Yle Uutiset 12.9.2012. Viitattu 17.8.2017. Jouko Lehmuskallio on toiminut myös monien kasviaiheisten tietokirjojen valokuvaajana: CD-flora (Rec Button, 1995), Suomalaisen kasviopas (Tammi, 1997), Suomalaisen sieniopas (Tammi, 2000), Huonekasvien klassikot (Helmi, 2007) ja Villiyrtit: tunnistusopas (Readme.fi, 2016).Lehmuskallio, Jouko. Fennica-tietokanta. Viitattu 17.8.2017. ==Lähteet== Luokka:Suomalaiset elokuvaohjaajat Luokka:Suomalaiset elokuvaajat Luokka:Suomalaiset elokuvaäänittäjät Luokka:Suomalaiset luontokuvaajat Luokka:Suomalaiset dokumenttiohjaajat Luokka:Vuonna 1946 syntyneet Luokka:Elävät henkilöt
Norfenefriini

Norfenefriini (C8H11NO2) on aromaattinen orgaaninen yhdiste. Yhdistettä voidaan käyttää lääketieteessä verenpainetta kohottavana sympatomimeettisenä lääkkeenä. ==Ominaisuudet, valmistus ja käyttö== Norfenefriiniä käytetään yleensä hydrokloridisuolana, joka on veteen hyvin liukenevaa kiteistä ainetta. Yhdiste on α-adrenergisten reseptorien stimulaattori, ja sen vaikutukset ovat noradrenaliinin kaltaisia. Ainetta voidaan käyttää alhaisen verenpaineen nostamiseen ja tämän lisäksi sitä on tutkittu naisilla stressin aiheuttaman virtsan pidätyskyvyttömyyden hoitoon. Norfenefriini metaboloituu lähes täysin maksassa, ja sen biosaatavuus on huono. Tämän vuoksi se on tehokas vain suhteellisen suurilla annostuksilla. Norfenefriinin synteesin lähtöaine on m-hydroksiasetofenoni. Siitä voidaan joko valmistaa hydroksi-imiini, joka pelkistetään vedyttämällä norfenefriiniksi tai nelivaiheisella prosessilla. ==Lähteet== Luokka:Lääkkeet Luokka:Hivenamiinit
FC Linz

FC Linz on entinen jalkapalloseura Linzin kaupungista. Seura lakkautettiin vuonna 1997, kun se fuusioitui LASK Linzin kanssa. Linz voitto nimellä VÖEST Linz Itävallan mestaruuden kaudella 1973–74. ==Lähteet== Luokka:Itävaltalaiset jalkapalloseurat
Floridsdorfer AC

Floridsdorfer Athletics Sports Club on jalkapalloseura Floridsdorfin kaupungista. Seura pelaa Itävallan toiseksi korkeimmalla sarjatasolla 2. Ligassa kaudella 2018–2019. Seura on voittanut Itävallan mestaruuden vuonna 1918. == Lähteet == Luokka:Itävaltalaiset jalkapalloseurat
Wiener AC

Wiener Athletiksport Club on wieniläinen urheiluseura. Seura on tunnettu erityisesti maahockeysta, jossa sillä on miehissä 19 ja naisissa 17 Itävallan mestaruutta. Jalkapallossa se on voittanut Itävallan mestaruuden vuonna 1915. ==Lähteet== Luokka:itävaltalaiset urheiluseurat Luokka:Itävaltalaiset jalkapalloseurat
Wiener AF

Wiener AF oli jalkapalloseura Wienin kaupungista. Seura lakkautettiin vuonna 2004. Seura voitti historiansa aikana Itävallan mestaruuden kaudella 1913–14. Itävallan cupin se voitti vuonna 1922. ==Lähteet== Luokka:Itävaltalaiset jalkapalloseurat
Vanttausjärvi (järvi)

Vanttausjärvi on Lapissa Rovaniemellä Vanttausjärvellä sijaitseva järvi. == Maantietoa == Järven pinta-ala on 1 000 hehtaaria eli 10 km². Se on 5,9 kilometriä pitkä ja 3,8 kilometriä leveä. Järvenselkä on avoin, mutta rannoilla on pieniä lahtia ja niemiä. Järvellä on neljä saarta, jotka kaikki sijaitsevat keskellä järveä puoli kilometriä leveän Isosaaren ympärillä. Toinen saari Kaitasaari on 400 metriä pitkä, mutta hyvin kapea. Vain Isosaaressa on rakennuksia. Järvi on luodattu ja siitä on julkaistu syvyyskartat. Sen tilavuus on 47 miljoonaa m³ eli 0,047 km³. Järven keskisyvyys on 4,6 metriä ja suurin syvyys on yli 10 metriä. Yli 10 metriä syviä kohtia on Isosaaren pohjoispuolella, itäpuolella ja varsin laaja alue sen eteläpuolella. Järven rantaviivan pituus on 30 kilometriä. Lounaisrannassa sijaitsee Vanttausjärven kylä, joka on sen ainoa kylä. Muu asutus on haja- asutusta, jonka joukossa on vapaa-ajan asuntoja. Niille johtaa tiet yhdystieltä 18768. == Säännöstely == Järven vedenpinnan keskivedenkorkeus on 157,3 metriä mpy. Järvi on säännöstely siten, että vedenpinnan ala- ja yläkorkeudeksi on määrätty raja-arvot 155,94 metriä ja 157,94 metriä mpy. Säännöstelypato sijaitsee Välijoen luusuassa. Järveä säännöstellään ensisijaisesti Kaihuan- ja Vanttauskosken voimalaitoksia varten. == Vesistösuhteet == Järvi sijaitsee Kemijoen vesistössä (vesistöaluetunnus 65) Keski-Kemijoen alueen (65.2) Kaihuan voimalaitoksen valuma-alueella (65.24), jonka Vanttausjärven valuma-alueeseen (65.244) järvi kuuluu. Valuma-alue saa pääosan vedestään Saukon valuma-alueelta (65.243) ja omalta valuma-alueeltaan, sillä järvi kuuluu vesistönsä latvavesiin. Vanttausjärven alueella on 25 yli hehtaarin kokoista järveä tai lampea, jotka laskevat suoraan tai välillisesti järveen. Niistä huomattavimpia ovat pohjoisrantaan Ulkujokea myöten laskeva Ulkujärvi (187 ha), jonka kautta laskevat myös esimerkiksi Iso-Hera (135 ha), Pikku-Hera (24 ha), Viipua (107 ha) ja Kivijärvi (105 ha). Samaa jokea myöten laskee myös Saukon valuma-alue Saukonjokea myöten Kivijärveen. Järven länsirantaan laskee Mustaoja, joka on Mustalammen (53 ha) laskuoja. Sen kautta laskevat myös Iso-Outo (60 ha) ja Pikku-Outo (12 ha). Järven itärantaan laskee Sattajärvi omaa laskuojaa myöten. Vanttausjärven laskujoki on Välijoki, joka laskettuaan Alajärven (119 ha) ja Alalammen (15 ha) läpi muuttuu niemeltään Vanttausjoeksi. Se yhtyy Kemijokeen Vanttauskosken yläpuolella olevaan voimalaitoksen patoaltaaseen. Laskujoen alajuoksulla Alalammen luusuan vierestä alkaa kanava, joka seuraa 150 metrin korkeuskäyrää itään Pieskakankaan, Rytijängän ja Mattilanaavan kautta Tynnyrinvaaran juurelle, missä sijaitsee Tynnyrilammen tekoallas. Altaasta jatkaa toinen kanava Iso- Kaihuaan, jossa Kaihuanjoen ohittava kanava syöttää vettä Kaihuan voimalaitokseen. == Lähteet == Luokka:Keski-Kemijoen alue Luokka:Rovaniemen järvet
Eheys (tietoturva)

Eheys () tarkoittaa, että tieto ei saa muuttua tahatta tai hyökkäyksessä, tai muutos pitää ainakin havaita. Toisinaan eheys määritellään myös tietojen loogisuudeksi (ns. sisäinen eheys) ja paikkansapitävyydeksi (ns. ulkoinen eheys). == Lähteet == Luokka:Tiedonhallinta Luokka:Tietoturva
Mario Haas

Mario Haas (s. 16. syyskuuta 1974 Graz, Itävalta) on itävaltalainen jalkapalloilija, joka pelasi ammattilaisena vuosina 1992–2012. Pelipaikaltaan hän oli hyökkääjä. == Seurajoukkueura == Haas pelasi urastaan suurimman osan kasvattajaseurassaan SK Sturm Grazissa, jossa hän nousi edustusjoukkueeseen kesällä 1993. Haas pelasi seurassa 458 Itävallan Bundesliigan ottelua, joissa hän teki 146 maalia. Hän voitti Itävallan-mestaruuden kausina 1997–1998, 1998–1999 ja 2010–2011 sekä Itävallan cupin kausina 1995–1996, 1996–1997, 1998–1999 ja 2009–2010. SV Sturm Grazin lisäksi Haas edusti vain ranskalaista RC Strasbourgia puolentoista kauden ajan vuosina 1999–2000 ja japanilaista JEF United Ichihara Chibaa kahden kauden ajan vuosina 2005–2006. RC Strasbourgissa hän pelasi 27 Ligue 1:n ottelua tehden kolme maalia ja JEF United Ichihara Chibassa 48 maan pääsarjan ottelua tehden 11 maalia. == Maajoukkueura == Haas pelasi Itävallan alle 21-vuotiaiden maajoukkueessa 12 ottelua ja teki kaksi maalia. Itävallan A-maajoukkueessa hän pelasi 43 ottelua ja teki seitsemän maalia vuosina 1996–2007.Mario Haas National Football Teams -sivustolla Haas kuului joukkueeseen, kun Itävalta ainoan kerran hänen pelaajauransa aikana selviytyi MM-lopputurnaukseen vuonna 1998. === Maalit === Päivä Stadion Ottelu Tulos Itävallan maalit Kilpailu 1 2.6.1998 Ernst-Happel-Stadion, Wien Itävalta–Liechtenstein 6–0 5' Polster 1–0, 27' Kühbauer 2–0, 68' Stöger 3–0, 75' Stöger 4–0, 90+1' Haas 5–0, 90+3' Polster 6–0 Ystävyysottelu 2 19.8.1998 Ernst-Happel-Stadion, Wien Itävalta–Ranska 2–2 42' Haas 1–1, 76' Vastić 2–1 Ystävyysottelu 3 26.3.2003 Arnold Schwarzenegger Stadium, Graz Itävalta–Kreikka 2–2 54' Schopp 1–2, 81' Haas 2–2 Ystävyysottelu 4 30.4.2003 Hampden Park, Glasgow Skotlanti–Itävalta 0–2 28' Kirchler 0–1, 33' Haas 0–2 Ystävyysottelu 5 11.6.2003 Tivoli Stadion Tirol, Innsbruck Itävalta–Valko- Venäjä 5–0 33' Aufhauser 1–0, 47' Haas 2–0, 52' Kirchler 3–0, 62' Wallner 4–0, 67' Cerny 5–0 EM-karsinta 2004 6 11.10.2003 Ernst-Happel-Stadion, Wien Itävalta–Tšekki 2–3 48' Haas 1–1, 78' Ivanschitz 2–1 EM-karsinta 2004 7 28.4.2004 Tivoli Stadion Tirol, Innsbruck Itävalta–Valko-Venäjä 4–1 5' Kirchler 1–0, 9' Kiesenebner 2–0, 86' Haas 3–1, 88' Kollmann 4–1 Ystävyysottelu == Valmennusura == Peliuransa jälkeen Haas on toiminut päävalmentajana Itävallan alasarjoissa SV Tobelbadissa (2013–2015) ja SV Pachernissa (2015–). == Lähteet == Luokka:Itävaltalaiset jalkapalloilijat Luokka:Vuonna 1974 syntyneet Luokka:Elävät henkilöt
Top Landing

Top Landing on japanilaisen Taiton 1988 kehittämä ja julkaisema 3D-lentosimulaattori. Pelissä pelaajan täytyy laskeutua maahan ohjeiden mukaisesti. Peli alkaa kuvitteellisesta Taito Airportista, jossa pelaajan täytyy nousta ylös. Tämän jälkeen pelaajan täytyy valita lentokenttä. Peli on Midnight Landingin jatko-osa. Top Landingissa on täysin renderöityjä kohteita ja maisemia. == Lentokentät == *Tokio *Osaka *Fukuoka *San Francisco *Paris *Rio de Janeiro *Sydney *Washington D.C. == Lähteet == Luokka:Lentosimulaattorit Luokka:Taito Luokka:Vuoden 1988 videopelit
Uijeongbun asema

Uijeongbun asema (, hanja 議政府驛, ) on metroasema Uijeongbussa, Etelä-Koreassa. Aseman kautta kulkee Soulin metron linja 1 ja Gyeongwon-linja. ==Uloskäynnit== * Uloskäynti 1: linja-auto terminaali, Uijeongbu Paikin yleinen sairaala, sotilasjoukkojen hallinto, Dongbu-aukio * Uloskäynti 2: Uijeongbun piirin yleinen syyttäjänvirasto, Gyeonggin maakunnan hallituksen toinen toimisto, kansallinen sairausvakuutusyhtiö, Korean työhyvinvointiliitto, Uijeongbun poliisiasema, Uijeongbun paloasema, Uijeongbun kaupungintalo, Uijeongbun terveyskeskus Edeltävä asema: Ganeung Soyosaniin päin Linja 1 Seuraava asema: Hoeryong Incheoniin päin Edeltävä asema: Yangju Dongducheoniin päin Linja 1Dongducheon↔Incheon pikalinja Seuraava asema: Hoeryong Incheoniin päin Edeltävä asema: Cheongnyangni Souliin päin DMZ-juna Seuraava asema: Dongducheon Baengmagojiin päin Luokka:Soulin metroasemat
Sillisiika

Sillisiika (Coregonus clupeaformis) on Pohjois-Amerikan pohjoisosien eli Kanadan ja Yhdysvaltojen pohjoisosien sisä- ja murtovesissä elävä lohikalojen lahkon siikojen sukuun kuuluva kalalaji. Sillisiika luetaan Pohjois-Amerikan sisävesien tärkeimpiin kaupallisesti pyydettyihin kalalajeihin. Vuonna 1999 Kanada ilmoitti FAO:lle saaliikseen 8 328 tonnia ja Yhdysvallat 5 353 tonnia sillisiikaa. Vuoteen 2020 mennessä pyynti oli vähentynyt 3750 tonniin vuosituhannen vaihteen huippulukemista 14 000 tonnista. Kalalaji saavuttaa sukukypsyyden noin 25,7 senttimetrin mittaisena. Pyyntikokoisen kalan tyypilliseksi mitaksi mainitaan 54,1 cm. Suurimmat pyydetyt sillisiiat ovat painaneet noin seitsemän kilogrammaa. Pituutta on ollut enimmillään 79 cm. FishBase antaa sillisiian enimmäispituudeksi jopa 100 cm, suurimmaksi julkaistuksi painoksi 19,0 kg ja maksimi-iäksi 50 vuotta. == Katso myös== * Atikamekw == Lähteet == == Aiheesta muualla == * Catalogue of Life: 2017 Annual Checklist (Coregonus clupeaformis) (catalogueoflife.org) Luokka:Lohikalat
Mika Tepsa

Mika Tepsa (s. 31. joulukuuta 1974 Jyväskylä) on suomalainen drag-artisti, joka tunnetaan paremmin nimellä Pola Ivanka. Tepsa on alkuperäiseltä koulutukseltaan tarjoilija ja on opiskellut laulua, näyttelijäntyötä ja dramaturgiaa Teatterikorkeakoulun avoimilla kursseilla. Tepsa tunnettiin vuoteen 2013 saakka yleisesti vain taiteilijanimellään Pola Ivanka. Hahmon nimi on peräisin James Bond -elokuvassa 007 ja kuoleman katse esiintyneeltä neuvostoagentti Pola Ivanovalta. Nykyisin hän tarjoaa laulutunteja, esiintymiskoulutusta sekä puhetekniikan valmennusta. == Lähteet == == Aiheesta muualla == * Mika Tepsan kotisivut Luokka:Suomalaiset drag-artistit Luokka:Vuonna 1974 syntyneet Luokka:Elävät henkilöt
Lev Nikolajevitš Koroljov

Lev Nikolajevitš Koroljov (myös Korolev, ; 6. syyskuuta 1926 – 5. tammikuuta 2016) oli venäläinen / neuvostoliittolainen matemaatikko, tiedemies, akateemikko sekä Venäjän tiedeakatemian jäsen. == Elämänura == Korolev syntyi 6. syyskuuta 1926 Podolskin kaupungissa Moskovan lähistöllä. Vuonna 1943 hän meni opiskelemaan Moskovan valtionyliopiston mekaniikan ja matematiikan tiedekuntaan. Vuosina 1944–1945 Korolev oli armeijan palveluksessa ja osallistui Länsi-Ukrainan, Romanian, Unkarin, Itävallan ja Tšekkoslovakian vapauttamiseen. Vuonna 1947 hän palasi yliopistoon jatkamaan opiskeluitaan. Yliopistosta hän valmistui erinomaisin tuloksin vuonna 1952. Vuosina 1953–1975 Korolev työskenteli tarkan mekaniikan ja tietotekniikan instituutissa akateemikko Sergei Aleksejevits Lebedevin johdolla. Hän oli mukana kehittämässä ensimmäisiä Neuvostoliiton BESM-luokan tietokoneita. Vuonna 1967 Korolevin johdolla kehitettiin käyttöjärjestelmä "Manager-68" ja tietokone BESM-6, joka oli ensimmäinen Neuvostoliiton moniohjelmoitava käyttöjärjestelmän supertietokone. Lisäksi järjestelmä tuki dynaamisen muistin jakoa rinnakkaistoimintaan ja lähtölaitteisiin. Nämä tutkimukset vaikuttivat suuresti edelleen järjestelmän ohjelmoinnin kehittämiseen Neuvostoliitossa. Tämä tutkimus auttoi Neuvostoliiton Sojuz-Apollo avaruuslentojen suorittamista. == Lähteet == * Королев Лев Николаевич == Aiheesta muualla == *Biography of L. N. Korolev at Virtual Museum Computer. * Lev Korolyov — scientific works on the website Math-Net.Ru Luokka:Vuonna 1926 syntyneet Luokka:Vuonna 2016 kuolleet Luokka:Venäläiset keksijät Luokka:Venäläiset matemaatikot Luokka:Akateemikot
Lex Luger (muusikko)

Lexus Arnel Lewis (s. 6. maaliskuuta 1991), joka on ammatillisesti tunnettu taiteilijanimeltään Lex Luger, on yhdysvaltalainen musiikkituottaja Suffolkista, Virginiasta. Hän asuu tällä hetkellä Atlantassa. Luger löysi inspiraation taiteilijanimelleen kuuluisasta WWE-painijasta Lex Lugerista. Hän oli yksi yhdysvaltalaisen hip hop -tuottajatiimin 808 Mafian perustajista. Lex Luger on myös toinen hip hop -tuottajaduon Low Prosin perustajista, toisen ollessa A-Trak. ==Lähteet== Luokka:Elävät henkilöt Luokka:Vuonna 1991 syntyneet Luokka:Yhdysvaltalaiset hip hop -artistit Luokka:Yhdysvaltalaiset musiikkituottajat Luokka:Yhdysvaltalaiset rhythm and blues -muusikot
Sudak

Sudak (; ; ; ) on kaupunki Ukrainan eteläosissa Krimin autonomisessa tasavallassa, Mustanmeren pohjoisrannikolla. Vuoden 2014 arvion mukaan siellä asui 15 532 asukasta. Kaupungin asukkaista suurin osa työskentelee terveysmatkailun parissa. Bysantin valtakunnan keisari Justinianus I rakennutti kaupunkiin linnoituksen. Kaupunkia hallitsi vuosien 1365 ja 1475 välillä Genovan tasavalta, joka rakensi kaupunkiin oman linnoituksensa sekä kirkon. Vuonna 1475 kaupunki joutui osmaanien valtakunnan osaksi, kunnes venäläiset valloittivat sen vuonna 1783. == Lähteet == == Aiheesta muualla == Luokka:Krimin autonomisen tasavallan kaupungit
Sullivan Stapleton

Sullivan Stapleton (s. 14. kesäkuuta 1977 Melbourne, Victoria, Australia) on australialainen näyttelijä. Hän on näytellyt muun muassa pääroolia televisiosarjassa Blindspot sekä elokuvissa 300: Imperiumin nousu ja Gangsterisota. == Filmografia == === Elokuvat=== Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 1996 River Street River Street Chris 1997 Amy Amy Wayne Lassiter 2000 City Loop City Loop Dom 2003 Darkness Falls Darkness Falls Virkailija Matt Henry 2003 Everything Goes Everything Goes Jack 2007 The Condemned The Condemned Erikoisagentti Wilkins 2007 December Boys December Boys Fearless 2007 The Bloody Sweet Hit The Bloody Sweet Hit Carl 2010 Animal Kingdom Animal Kingdom Craig Cody 2010 Centre Place Centre Place James Ballintyne 2011 The Hunter The Hunter Doug 2013 Gangsterisota Gangster Squad Jack Whalen 2014 300: Imperiumin nousu 300: Rise of an Empire Themistokles 2014 Cut Snake Cut Snake Pommie 2014 Kill Me Three Times Kill Me Three Times Nathan Webb 2017 Renegades Renegades Matt Barnes === Televisio === Televisio/Televisio-elokuvat Televisio/Televisio-elokuvat Televisio/Televisio-elokuvat Televisio/Televisio-elokuvat Televisio/Televisio- elokuvat Vuosi Nimi Rooli Laji Huomioita 1994 Baby Bath Massacre Adrian Televisioelokuva 1996-2003 Blue Heelers Gethin Fox/Anthony Hood/Ian Shannon Televisiosarja 4 jaksoa 1997 Good Guys Bad Guys Paul Morello Televisiosarja 1 jakso 1998 Raw FM Bucky Televisiosarja 1 jakso 1998 Neighbours Josh Hughes Televisiosarja 10 jaksoa 1998 The Genie from Down Under 2 lainelautailija #2 Televisiosarja 1 jakso 1998 Halifax f.p. Hamish Televisiosarja 1 jakso 1997-1998 State Coroner ’Bullbar’ Benson/Darren Pyke Televisiosarja 1999 Witch Hunt Craig Thomas Televisioelokuva 1999 Pigs Breakfast Televisiosarja 1999 Stingers Matt Wilmott Televisiosarja 1 jakso 2000 Something in the Air Wayne Taylor Televisiosarja 4 jaksoa 2000 Green Sails Infante Televisioelokuva 2001 My Brother Jack Nuori Joe Televisioelokuva 2002 MDA Ben Quilty Televisiosarja 2 jaksoa 2003-2005 The Secret Life of Us Justin Davies Televisiosarja 24 jaksoa 2005 Little Oberon Martin Televisioelokuva 2006 McLeodin tyttäret Drew Cornwell Televisiosarja 1 jakso 2007-2009 Satisfaction Josh Televisiosarja 13 jaksoa 2008 Underbelly Pat Barbaro Televisiosarja 1 jakso 2008 Canal Road Jack Logan Televisiosarja 3 jaksoa 2008 Rush Yuri Televisiosarja 1 jakso 2009 Carla Cametti PD Matt Brodie Televisiosarja 6 jaksoa 2009 Sea Patrol Geoff Kershaw Televisiosarja 1 jakso 2010 The Odds Wade Televisioelokuva 2010 Lowdown Oliver Barry Televisiosarja 1 jakso 2011 Underbelly Files: Infiltration Colin McLaren Televisioelokuva 2011-2015 Strike Back Sgt. Damien Scott Televisiosarja 40 jaksoa 2015-2020 Blindspot Kurt Weller Televisiosarja 100 jaksoa == Lähteet == Luokka:Australialaiset näyttelijät Luokka:Vuonna 1977 syntyneet Luokka:Elävät henkilöt Luokka:Seulonnan keskeiset artikkelit
Armstrong Whitworth Albemarle

Armstrong Whitworth AW.41 Albemarle on brittiläinen sotilaslentokone. Sen suunnittelun aloitti Bristol Aeroplane Company. Tyyppi lensi ensilentonsa vuonna 1940, ja alun perin keskiraskaana pommituskoneena.Chant C., 2008: s. 24 Tyyppi oli kuitenkin kovin keskinkertainen eli ei erityisen onnistunut, joten se päätyi enimmäkseen ilmakuljetustehtäviin.http://www.military.cz/british/air/war/bomber/albemarle/albemarle_en.htm Viitattu 17.8.2017. Albemarle -konetyyppi osallistui joihinkin strategisesti erittäin merkittäviin sotilastehtäviin, kuten Ardennien taisteluun, Normandian maihinnousuun sekä Operaatio Market Gardeniin. Albemarle -koneista pudotettiin laskuvarjosotilaita, joita saattoi olla 10 henkeä yhtä konetta kohden. Lisäksi näitä koneita käytettiin liitokoneiden hinaukseen.http://www.aviastar.org/air/england/arm_albemarle.php Viitattu 17.8.2017. Konetyyppi oli RAF:n käytössä vuosina 1941-45, ja sitä valmistettiin 602 koneyksilöä.http://www.military.cz/british/air/war/bomber/albemarle/albemarle_en.htm Viitattu 17.8.2017 Neuvostoliiton ilmavoimien käytössä oli 12 koneyksilöä, tämän ohella oli 2 koneyksilöä tuhoutunut kuljetuksessa. Armstrong Whitworth Albemarlen miehistön lukumäärä oli 3-4 henkilöä, alatyypistä riippuen. Aseistus käsitti joko 2 taikka 4 kpl Browning 7,7 mm konekivääreitä yläampumossa. Enin pommimäärä oli 2 041 kg. Koneen huippunopeus oli 426 km/h. Moottorit, joita koneessa oli 2 kpl olivat kaksiriviset, ja 14-sylinteriset Bristol Hercules XI -tähtimoottorit, joiden teho oli 1 590 hevosvoimaa (1 186 kW). ==Lähteet== *http://www.aviastar.org/air/england/arm_albemarle.php *http://www.military.cz/british/air/war/bomber/albemarle/albemarle_en.htm *Chant, Chris: II Maailmansodan lentokoneet, Karisto, 2008, Hämeenlinna (suom. Petri Kortesuo) Alkuteos: Amber Books, 1999 ISBN 978-951-23-5025-4 (s.24) === Viitteet === ==Aiheesta muualla== *http://www.historyofwar.org/articles/weapons_albemarle.html *https://www.militaryfactory.com/aircraft/detail.asp?aircraft_id=499 *http://www.raf38group.org/presentation Albemarle Luokka:Brittiläiset pommikoneet Luokka:Brittiläiset kuljetuskoneet Luokka:1940-luvun pommikoneet Luokka:1940-luvun kuljetuskoneet
Harald Cerny

Harald Cerny (s. 13. syyskuuta 1973 Wien, Itävalta) on itävaltalainen jalkapalloilija. Pelipaikaltaan hän oli keskikenttäpelaaja. Cerny pelasi urallaan 254 ottelua Bundesliigassa, joista 16 Bayern Münchenissä vuosina 1992–1993 ja 238 TSV 1860 Münchenissä vuosina 1996–2004. Vuosina 2004–2006 Cerny edusti TSV 1860 Müncheniä 25:ssä 2. Bundesliigan ottelussa. Lisäksi hän pelasi Itävallan Bundesliigassa 74 ottelua edustaen Admira Wacker Mödlingiä vuosina 1993–1994 ja Tirol Innsbruckia vuosina 1994–1995. Itävallan alle 21-vuotiaiden maajoukkueessa Cerny pelasi 12 ottelua tehden neljä maalia ja A-maajoukkueessa 47 ottelua tehden neljä maalia. Hän oli mukana MM- kilpailuissa 1998 pelaten kaksi ottelua. Cerny valmensi vuosina 2008–2009 TSV 1860 Münchenin ja vuosina 2009–2016 Bayern Münchenin junioreita. == Lähteet == Luokka:Itävaltalaiset jalkapalloilijat Luokka:Vuonna 1973 syntyneet Luokka:Elävät henkilöt
La Tuque

La Tuque on pienehkö kaupunki ja samanniminen aluekuntaa vastaava hallintoalue () Saint-Maurice -joen itärannalla Kanadan Québecin provinssissa. Kaupungissa asui vuoden 2016 väestönlaskennan aikaan 11 001 ja koko aluekuntaa vastaavalla alueella 15 059 ihmistä. La Tuquen kaupunkikeskusta sijaitsee linnuntietä noin 135 kilometriä Quebecin kaupungista länsiluoteeseen. Kaupungin nimi johtuu vuoresta, joka muistuttaa kolmiomaista, yleisesti nimellä tuque tunnettua villaista hattua. Kaupunki on kehittynyt 1900-luvun alussa seudulta saatavan vesivoiman ja metsävarojen hyödyntämiseksi. Seudulla toimi vuonna 1904 kauppa- asema, kun yhdysvaltalainen paperiteollisuusyritys Brown Corporation osti tienoilla sijainneen kosken ympäröivine runsaine metsäalueineen. Vuonna 1907 valmistui pato vesivoimaloineen ja paperitehdas, joka käytti näin tuotettua sähköä. Kaupunki kasvoi metsureiden ja metsäteollisuuden pohjalta. Vesivoiman tuotantoa lisättiin vuonna 1943. Kaupunkiin johtaa rautatie ja La Tuquessa on rautatieasema. Teollisuustuotantoa edustaa nykyään muun muassa Westrock paperitehdas. Seudulla toimii useita Hydro-Québec -yhtiön vesivoimaloita. La Tuquen kaupunki on atikamekwien heimoneuvoston () kokoontumispaikka. Hallintoalueen sisällä sijaitsee enklaavina Coucoucachen intiaanireservaatti, jossa ei kuitenkaan viime vuosina ole ollut kirjoilla asutusta. == Kuvia == Tiedosto:La Tuque, QC, Canada - panoramio (4).jpg|Kirkko La Tuquessa. Tiedosto:Via Rail La Tuque.jpg|La Tuquen rautatieasema (Via Rail). Tiedosto:Smurfit-Stone La Tuque 1.jpg|Westrockin paperitehdas La Tuquessa. Tiedosto:HQ - Centrale La Tuque 1.jpg|Hydro-Québecin La Tuquen vesivoimalaitos vuodelta 1940. Tiedosto:HQ - Centrale de la Trenche 2.jpg|Hydro-Québecin Trenchen vesivoimalaitos La Tuquen kaupungista pohjoiseen. Tiedosto:HQ - Centrale de Rapide-Blanc 1.jpg|Hydro-Québecin Rapide-Blancin vesivoimala. == Lähteet == == Aiheesta muualla == Luokka:Québecin kaupungit Luokka:Québecin hallinnolliset alueet
Traun (joki)

Traun on 153 kilometrin pituinen Tonavan sivujoki Ylä-Itävallassa. Se alkaa Totes Gebirgestä Steiermarkissa, virtaa Salzkammergutin alueen läpi ja liittyy Tonavaan Linzin eteläpuolella. Suurimmat järvet ovat Hallstätter See ja Traunsee. Aiemmin joki oli tärkeä suolan ja puutavaran kuljetusreitti. Nykyään joen varrella sijaitsee taloudellisesti merkittäviä voimalaitoksia. == Kuvagalleria == Tiedosto:0846-0847 - Obertraun - Looking west.jpg|Traunin joki lähellä Obertraunia. Tiedosto:Riu Traun (Wels) 2.jpg|Traun Welsissä. Tiedosto:Riu Traun (Wels) 3.jpg|Traun Welsissä. == Lähteet == Luokka:Itävallan joet
Kustaa Estlin

Gustaf ”Kustaa” Matinpoika Estlin (30. lokakuuta 1878 Hauho – 10. maaliskuuta 1918 Kuhmoinen) oli suomalainen metsätyönjohtaja, joka vuoden 1918 sisällissodan aikana toimi Valkeakosken punakaartin päällikkönä. Hänet teloitettiin 10. maaliskuuta käydyn Kuhmoisten taistelun yhteydessä. == Elämä == Kustaa Estlin aloitti asepalveluksensa Hämeenlinnan Tarkk'ampujapataljoonassa vuonna 1901, mutta se jäi kesken, kun Suomen asevelvollisuuslaki kumottiin 1903. Tämän jälkeen hän työskenteli Walkiakoski Oy:n palveluksessa metsätyönjohtajana ja marraskuusta 1906 lähtien poliisina Tampereella, kunnes 1911 palasi jälleen Valkeakoskelle. Estlin oli Valkeakosken työväenyhdistyksen jäsen ja soitti myös sen torvisoittokunnassa käyrätorvea. Marraskuun 1917 yleislakon aikana Valkeakosken miliisit erotettiin ja lakkokomitea nimitti Estlinin järjestyksenvalvojaksi yhdessä Otto Annervon ja Oskari Riutan kanssa. Lakon päätyttyä Estliniä ehdotettiin Valkeakosken uudeksi miliisipäälliköksi, mutta lopulta tehtävää jo ennen lakkoa hoitanut poliisikomisario Jalmari Saukko sai pysyä tehtävässään. Sisällissodan sytyttyä Estlin valittiin 31. tammikuuta 1918 perustetun Valkeakosken punakaartin päälliköksi. Helmikuussa Estlin johti Kuhmalahden Vehkajärvelle koottua noin 500 punakaartilaisen joukkoa, jonka valkoiset löivät hajalle 26. helmikuuta käydyssä taistelussa. Tämän jälkeen Estlin osallistui Valkeakosken punakaartin komentajana 10. maaliskuuta käytyyn Kuhmoisten taisteluun, jossa hän jäi ilmeisesti haavoittuneena valkoisten vangiksi ja teloitettiin. Hänen samanniminen serkkunsa Kustaa Estlin (s. 1882) osallistui taisteluun valkoisten puolella. Estlinin sisaren Idan tiedusteltua kirjeitse veljensä kohtaloa, vastasi serkku raamatunlauseella ”Antakaa kuolleiden haudata kuolleensa ja katsokaa ettette itse tule hukutetuiksi”. == Perhe == Estlinin puoliso oli Hilma Maria Oskarintytär (1885–1970), jonka kanssa hän avioitui 1903. Pariskunnalle syntyi viisi lasta, joista Eino Hjalmar Estlin (1906–1986) toimi 1940-luvulla Tampereen apulaispalopäällikkönä sekä myöhemmin Valkeakosken palopäällikkönä vuosina 1949–1969. Perheen nuorin poika Matti Kustaa Estlin (s. 1916) kaatui talvisodassa vuonna 1940. == Lähteet == Luokka:Suomen sisällissodan punaiset Luokka:Suomalaiset teloitetut Luokka:Vuonna 1878 syntyneet Luokka:Vuonna 1918 kuolleet
Hämeensaari

III kaupunginosa eli Hämeensaari on yksi Hämeenlinnan keskustan neljästä kaupunginosasta, joka sijaitsee Vanajaveden rannalla keskustan eteläosassa. Kaupunginosan halki kulkee keskustan pääväyliin kuuluva Paasikiventie, ja siellä sijaitsevat muun muassa kauppakeskukset Tavastila, K-Citymarket, Goodman, Linna ja Optelli, Hämeenlinnan uimahalli, kävelykatu Reska, Sibeliuksen syntymäkoti sekä Hämeensaaren uimaranta. Hämeensaari rajoittuu pohjoisessa 1., 2. ja 4. kaupunginosiin sekä idässä Kaurialaan ja Myllymäkeen, joiden lisäksi etelässä sitä rajaavat Vanajaveden yli Kantola ja Kankaantausta. Kaupunginosaa sivuaa myös kauppakeskus Goodmanin alla tunnelissa kulkeva valtatie 3. Vanajaveden rantaa pitkin alueella kulkee kevyen liikenteen rantareitti. Hämeensaaren eteläosaan, Paasikiventien ja Vanajaveden väliselle alueelle, on suunnitteilla uusi keskustamainen asuinalue, Engelinranta. Alue on saanut nimensä Hämeenlinnaan vuonna 1832 asemakaavan laatineen arkkitehti Carl Ludvig Engelin mukaan. Tällä hetkellä alueella sijaitsee huoltoasemia, matalia liikerakennuksia ja pysäköintialueita, kuten myös säilytettäviksi tarkoitetut uimahalli, uimaranta sekä rantapuisto. Tällä hetkellä käynnissä on maamassojen vaihto, sillä alueella on 1960-luvulle asti sijainnut kaatopaikka. Puhdistuksen tieltä Engelinrannasta on jo purettu urheilutalo Hämeenkaari ja Hämeensaaren pesäpallokenttä. Engelinrannan osayleiskaava alueelle on valmistunut, ja kaupunki on aloittamassa asemakaavojen laatimista. ==Lähteet== *
Dinamo Pietari

Dinamo Pietari on venäläinen jääkiekkoseura, joka on kotoisin Pietarista. Se pelaa Venäjän toiseksi korkeimmalla sarjatasolla VHL-liigassa. == Joukkue kaudella 2024–2025 == (Tilanne 8. lokakuuta 2024) Maalivahdit Maalivahdit Maalivahdit Maalivahdit Maalivahdit Maalivahdit Maalivahdit Numero Pelaaja Hanskakäsi Sopimus Syntymäpaikka 30 Nikita Bogdanov L 2025 Pietari, Venäjä 33 Ivan Sapožnikov L 2024 Tšeljabinsk, Venäjä 81 Šamil Šmakov L 2024 Moskova, Venäjä Puolustajat Puolustajat Puolustajat Puolustajat Puolustajat Puolustajat Puolustajat Numero Pelaaja Kätisyys Sopimus Syntymäpaikka 44 Ruslan Petrištšev L 2025 Radužnyi, Venäjä 59 Jegor Nikitin R 2025 Nižnekamsk, Venäjä Nikolai Averin L 2025 Jaroslavl, Venäjä Georgi Berdjukov R 2025 Habarovsk, Venäjän SFNT, Neuvostoliitto Kirill Meljakov R 2026 Jaroslavl, Venäjä Maksim Salahov R 2025 Zelenograd, Venäjä Vjatšeslav Sarajev L 2025 Podolsk, Venäjä Igor Tšibrikov L 2026 Moskova, Venäjä Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät Numero Pelaaja Kätisyys Pelipaikka Sopimus Syntymäpaikka 8 Leonid Boikov L H 2024 Vorkuta, Venäjä 9 Aleksandr Žabrejev L KH 2026 Tšeljabinsk, Venäjä 11 Igor Ugolnikov R VLH 2025 Nižnekamsk, Venäjä 12 Artjom Tšernov L H 2025 Pietari, Venäjä 14 Nikita Burujanov L H 2025 Staryi Oskol, Venäjä 24 Pavel Rotenberg L OLH 2023 Pietari, Venäjä 60 Pjotr Jakovlev L H 2025 Pietari, Venäjä 86 Dmitri Zugan L KH 2026 Moskova, Venäjä 94 Nikita Puhov R H 2024 Moskova, Venäjä Savva Andrejev L KH 2025 Moskova, Venäjä Maksim Bain L VLH 2025 Kazan, Venäjä Makar Hanin R OLH 2025 Salavat, Venäjä Danila Kvartalnov L KH 2025 Voskresensk, Venäjä Vladislav Mihailov L KH / VLH 2025 Moskova, Venäjä Anton Nazarevitš L H 2025 Sevastopol, Ukraina Vladimir Pešehonov L KH 2025 Moskova, Venäjä Vjatšeslav Ševtšenko L KH 2025 Vidnoe, Venäjä Dmitri Sidljarov L OLH 2025 Elektrostal, Venäjä Juri Ušakov R H 2025 Naberežnyje Tšelny, Venäjä Ivan Zintšenko L OLH 2026 Aleksei Zubov L KH / OLH 2024 Öskemen, Kazakstan === Joukkueenjohto === * Päävalmentaja: Jaroslav Ljuzenkov * Apuvalmentaja: Juri Panov * Apuvalmentaja: Eduard Volkov * Maalivahtivalmentaja: Pavel Orlov * Videovalmentaja: Anatoli Šmalts * Fysiikkavalmentaja: Dmitri Popov * Huoltopäällikkö: Artjom Ivanov * Jääkiekkotoiminnanjohtaja: Matvei Razumov * Toimitusjohtaja: Juri Bukin * Joukkueenjohtaja: Andrei Stolnikov Lähde: EliteProspectshttps://www.eliteprospects.com/team/22268/dynamo-st.-petersburg Viitattu 30.9.2021. == Lähteet == Luokka:Venäläiset VHL-seurat Luokka:Pietarin urheilu Luokka:Vuonna 2016 perustetut urheiluseurat
Linnanniemi

I kaupunginosa eli Linnanniemi on yksi Hämeenlinnan keskustan neljästä kaupunginosasta, joka sijaitsee Vanajaveden rannalla keskustan itäosassa. Kaupunginosan halki kulkee keskustan pääväyliin kuuluva Lukiokatu, ja siellä sijaitsevat muun muassa Hämeen linna, Vankilamuseo ja Museo Militaria. Alueen puistoja ovat hoidettu Linnanpuisto sekä luonnontilaisempi Karnaalinpuisto. Linnanniemi rajoittuu idässä Koilliskulman, Hämeensaaren ja Saaristenmäen kaupunginosiin sekä länsi- ja pohjoisosiltaan Myllymäkeen, Kaurialaan, Ojoisiin, Puistonmäkeen, Sairioon ja Keinusaareen. Kaupunginosaa sivuaa lännessä 1960-luvulla moottoritieksi rakennettu valtatie 3 ja lisäksi siellä sijaitsevat Saaristen koulu, Maanmittauslaitoksen toimisto, Hämeenlinnan verotoimisto sekä Vapaakirkon ja Pelastusarmeijan seurakunnat. Puolustusvoimien käytössä aikaisemmin olleet punatiiliset Linnankasarmit sijaitsevat kaupunginosan pohjoisosassa. Linnanpuisto, joka tunnetaan suosittuna vapaa-ajanviettopaikkana, sijaitsee Hämeen linnan, keskustan kortteleiden ja Vanajaveden rajaamalla alueella. Puisto on vanhimmalta osaltaan peräisin kaupungin ensimmäisestä asemakaavasta, jonka laati Axel Magnus Arbin vuonna 1777. Vielä 1600-luvulla alue oli ollut alavaa vesijättömaata. Linnanpuistossa järjestetään kesäisin monenlaisia tapahtumia, kuten Wanaja Festival ja Hämeen keskiaikafestivaali. Hämeenlinnan kaupunki perustettiin alkujaan juuri Linnanniemen alueelle linnan pohjoispuolelle, paikalle, jossa nykyään sijaitsevat Linnankasarmit. Nimensä kaupunginosa on saanut Hämeen linnalta, jonka alue lienee entisaikoina työntynyt nykyistä niemimäisempänä kohti Vanajavettä. ==Lähteet== *
Koilliskulma

II kaupunginosa eli Koilliskulma on yksi Hämeenlinnan keskustan neljästä kaupunginosasta, joka sijaitsee Vanajaveden rannalla keskustan pohjoisosassa. Kaupunginosan halki kulkee keskustan pääväyliin kuuluva Lukiokatu, ja siellä sijaitsevat muun muassa Hämeenlinnan kaupunginkirjasto, Etelä-Suomen aluehallintovirasto, Hämeenlinnan lyseon lukio, Hämeenlinnan maistraatti ja kotimuseo Palanderin talo. Koilliskulma rajoittuu Vanajaveden toisella puolella olevaan Keinusaareen sekä etelässä 1., 3. ja 4. kaupunginosiin. Kaupunginosassa, joka on pinta-alaltaan Hämeenlinnan pienin, sijaitsevat lisäksi Hämeenlinnan satama, Lyseon yläkoulu, Sibeliuksenpuisto, Itsenäisyydenpuisto sekä Hämeenlinnan keskusseurakuntatalo. ==Lähteet== *
Saaristenmäki

IV kaupunginosa eli Saaristenmäki on yksi Hämeenlinnan keskustan neljästä kaupunginosasta. Se sijaitsee samannimisellä mäellä Vanajaveden rannalla keskustan itäosassa. Kaupunginosassa sijaitsevat muun muassa kauppatori, Hämeenlinnan kirkko, raatihuone, kaupunginmuseon päätoimipiste Museo Skogster, Hämeenlinnan oikeustalo, varhainen kauppakeskus Keskustalo sekä lisäksi edelleen VPK:n käytössä oleva vanha Palokunnantalo. Saaristenmäen läpi kulkee myös Raatihuoneenkatu, eräs keskustan tärkeimmistä liikekaduista. Hämeenlinnan keskustan paikalla ennen sijainneesta Saaristen tilasta nimensä saanut Saaristenmäki rajautuu lännessä 1., 2. ja 3. kaupunginosiin sekä idässä Keinusaaren ja Kantolan kaupunginosiin. Kaupunginosaa sivuaa suurelta osin Vanajavesi, jonka yli sen yhdistää Keinusaareen kaksi siltaa. Saaristenmäen liikenneyhteydet ovat hyvät, sillä sen halki kulkee keskustan pääväyliin kuuluva Paasikiventie ja alueella sijaitsee myös linja-autoasema, jonka kautta kulkevat niin kauko- kuin paikallisliikenteen linja-autot. ==Lähteet== *
Finn Wolfhard

Finn Wolfhard (s. 23. joulukuuta 2002 Vancouver, Brittiläinen Kolumbia) on kanadalainen näyttelijä ja muusikko. Hänet tunnetaan parhaiten roolistaan Mike Wheelerinä scifi-kauhusarjassa Stranger Things (2016–). Hänen muita rooleja ovat Richie Tozier kauhuelokuvissa Se (2017) ja Se: Toinen luku (2019), Boris Pavlikovsky draamaelokuvassa The Goldfinch (2019) ja Trevor komediaelokuvassa Ghostbusters: Afterlife (2021). Wolfhard on näytellyt myös televisiosarjoissa Eloonjääneet ja Supernatural. Wolfhard oli indierock-bändissä nimeltä Calpurnia, joka lopetti toimintansa marraskuussa 2019. Wolfhard on myös tehnyt vaatteita yhteistyössä Pull&Bearin; kanssa. == Filmografia == Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 2017 Se It Richie Tozier 2018 Dog Days Dog Days Tyler 2018 Howard Lovecraft and the Kingdom of Madness Howard Lovecraft and the Kingdom of Madness Herbert West (ääni) 2019 Se: Toinen luku It: Chapter Two nuori Richie Tozier 2019 The Goldfinch The Goldfinch nuori Boris Pavlikovsky 2019 Perhe Addams The Addams Family Pugsley Addams (ääni) 2020 The Turning The Turning Miles Fairchild 2020 Omniboat: A Fast Boat Fantasia Omniboat: A Fast Boat Fantasia 2021 How It Ends How It Ends Ezra (cameo) 2021 Ghostbusters: Afterlife Ghostbusters: Afterlife Trevor 2022 When You Finish Saving the World When You Finish Saving the World Ziggy 2022 Guillermo del Toron Pinokkio Guillermo del Toro’s Pinocchio Kynttilä (ääni) Televisio Televisio Televisio Televisio Televisio Vuosi Suomenkielinen nimi Alkuperäinen nimi Rooli Jaksot 2014 Eloonjääneet The 100 Zoran Jakso: ”Iloinen jälleennäkeminen” 2015 Supernatural Supernatural Jordie Pinsky Jakso: ”Kirvesmurhasarja” 2016– Stranger Things Stranger Things Michael ”Mike” Wheeler päärooli; 42 jaksoa 2019–2021 Carmen Sandiego Carmen Sandiego Player (ääni) päärooli; 32 jaksoa 2020 Smiling Friends Smiling Friends seinässä asuva mies / Bliblie (ääni) Jakso: ”Desmond’s Big Day Out” 2020 JJ Villard’s Fairy Tales JJ Villard’s Fairy Tales Boypunzel / Manpunzel (ääni) Jakso: ”Boupunzel” 2020 Home Movie: The Princess Bride Home Movie: The Princess Bride Inigo Montoya Jakso: ”Chapter Four: Battle Of The Wits” 2021 Duncanville Duncanville Jeremy / Norman (ääni) Jakso: ”Das Banana Boot” == Lähteet == == Aiheesta muualla == * Luokka:Kanadalaiset televisionäyttelijät Luokka:Kanadalaiset elokuvanäyttelijät Luokka:Vuonna 2002 syntyneet Luokka:Elävät henkilöt
Ghi

Ghi (int.) eli ghee (engl.) on voista valmistettua karamellisoitua ravintorasvaa, jossa on toffeeta ja pähkinää muistuttava mieto maku. Ghee valmistetaan kuten voiöljy, mutta sitä kuumennetaan niin kauan, että pohjalle laskeutunut sakka alkaa karamellisoitua. Karamellisointi antaa gheelle sille ominaisen maun. Gheetä ei tarvitse säilyttää viileässä, ja se kestää kasviöljyjä paremmin kuumentamista. Gheetä käytetään erityisesti paistorasvana intialaisessa keittiössä. Gheellä on ollut myös uskonnollista merkitystä lehmiä pyhinä eläiminä pitäville hinduille; gheellä paistamisen on uskottu ylläpitävän rituaalista puhtautta. == Lähteet == == Aiheesta muualla == Luokka:Pakistanilainen keittiö Luokka:Nepalilainen keittiö Luokka:Intialainen keittiö Luokka:Ravintorasvat
Ascott-under-Wychwoodin rautatieasema

Ascott-under-Wychwoodin rautatieasema on rautatieasema Ascott-under-Wychwoodin kylässä Oxfordshiressä. Se sijaitsee Cotswold Linen varrella. Asema avattiin 4. kesäkuuta 1853. Se on aiemmin tunnettu nimillä Ascott (1. helmikuuta 1880 saakka) ja Ascott-under-Wychwood Halt (24. toukokuuta 1965 – 5. toukokuuta 1969). Asemaa käytti 3 312 matkustajaa kaudella 2017–2018. == Lähteet == * === Viitteet === Luokka:Oxfordshiren rautatieliikennepaikat
Petra Wenzel

Petra Wenzel (s. 20. marraskuuta 1961 Grabs, Sankt Gallen, Sveitsi) on liechtensteinilainen alppihiihtäjä. Hän on Andreas ja Hanni Wenzelin sisar. Pituudeltaan hän on 164 cm. Wenzel sijoittui Schladmingin MM-kilpailuissa 1982 suurpujottelussa neljänneksi. Hän hävisi pronssia saaneelle maannaiselleen Ursula Konzettille vain kaksi sadasosasekuntia. Lake Placidin olympialaisissa 1980 hän sijoittui pujottelussa 14:nneksi, suurpujottelussa 19:nneksi ja syöksylaskussa 23:nneksi. Olympialaisten yhteydessä käydyssä alppiyhdistetyn MM-kilpailussa hän oli viides. Sarajevon olympialaisissa 1984 hän sijoittui suurpujottelussa 19:nneksi ja keskeytti pujottelun. Wenzel sijoittui maailmancupin osakilpailussa parhaimmillaan neljänneksi pujottelukilpaluissa Berchtesgadenissa tammikuussa 1982 ja Mariborissa helmikuussa 1983. Pujottelun maailmancupissa hän oli yhdeksäs kaudella 1982–1983 ja kymmenes kaudella 1981–1982. == Lähteet == Luokka:Liechtensteinilaiset alppihiihtäjät Luokka:Vuonna 1961 syntyneet Luokka:Elävät henkilöt
Markus Foser

Markus Foser (s. 31. tammikuuta 1968 Vaduz) on liechtensteinilainen alppihiihtäjä. Hän edusti aktiiviurallaan Skiclub Balzersia. Hän on pituudeltaan 187 cm. Foser voitti maailmancupiin kuuluneen Val Gardenan syöksylaskun 17. joulukuuta 1993. Lisäksi hän sijoittui maailmancupissa neljänneksi Gardenan syöksylaskussa joulukuussa 1995 ja seitsemänneksi Aspenin syöksylaskussa maaliskuussa 1994. Hän saavutti maailmancupin pisteitä ainoastaan syöksylaskussa. Syöksylaskun maailmancupin kokonaispisteissä hän oli parhaimmillaan 17:s kaudella 1993–1994. Foser sijoittui Albertvillen olympialaisissa 1992 alppiyhdistetyssä 29:nneksi ja keskeytti syöksylaskun. Lillehammerissa 1994 hän oli syöksylaskussa 39:s. MM-kilpailuissa hän sijoittui syöksylaskussa 36:nneksi Moriokassa 1993 ja 26:nneksi Sierra Nevadassa 1996. == Lähteet == Luokka:Liechtensteinilaiset alppihiihtäjät Luokka:Vuonna 1968 syntyneet Luokka:Elävät henkilöt
Get Loose

Get Loose on yhdysvaltalaisen R&B-laulajan; Evelyn ”Champagne” Kingin viides albumi. Albumi julkaistiin RCA-levy-yhtiöllä 11. elokuuta 1982. Sen tuottivat Morrie Brown, Kashif sekä Paul Lawrence Jones III. Get Loose sijoittui Billboard 200 -listan sijalle 27. ==Kappaleet== ===Ensimmäinen puoli=== # Love Come Down – 6:08 # I Can’t Stand It – 4:05 # Betcha She Don’t Love You – 5:05 # Get Loose – 4:51 ===Toinen puoli=== # Back to Love – 5:17 # Stop That – 6:37 # Get Up off Your Love – 4:38 # I’m Just Warmin’ Up – 4:36 ==Lähteet== Luokka:Evelyn ”Champagne” Kingin albumit Luokka:Vuoden 1982 albumit
Becky Chambers

Becky Chambers (s. 1985) on yhdysvaltalainen Kaliforniassa syntynyt tieteiskirjailija. Chambersin esikoisromaani on The Long Way to a Small, Angry Planet. Hän on kirjoittanut sille jatkoksi romaanin A Closed and Common Orbit, joka oli Hugo-palkintoehdokas vuonna 2017. == Tuotanto == ===Wayfarers=== * The Long Way to a Small, Angry Planet (2014), * A Closed and Common Orbit (2016), * Record of a Spaceborn Few (2018)Hodder, * The Galaxy, and the Ground Within (2021)The Galaxy, and the Ground Within , == Lähteet == == Aiheesta muualla == * Kotisivut Luokka:Yhdysvaltalaiset tieteiskirjailijat Luokka:Vuonna 1985 syntyneet Luokka:Elävät henkilöt